Kokonaan uusi kokemus Thaimaan Isanin alueella - ja miten sieltä pääsee pois
Teksti ja kuvat: Markus Lehtipuu
Varsinainen määränpää oli Pohjois-Thaimaa eli Chiang Mai ja Chiang Rai. Mutta kun aikaa oli, ja halu nähdä jotakin aivan uutta, lähdin etsimään menolentoja johonkin erikoiseen paikkaan. Loei oli vastaus.
Loei on merkityksettömän pieni pikkukaupunki suoraan Bangkokista pohjoiseen. Provinssi rajautuu Mekong-jokeen, mikä on Isanin alueella aina kiinnostava lisämauste.
Lennot Loeiin ovat kilpailtuja, Air Asia ja Nok Air, ja kun mulla on Air Asian kanssa epäselvyyksiä, valitsin Nok-lentoyhtiön, lempinimeltään nokka-yhtiö, koska yhtiön tunnus on sananmukaisesti nokka.